CELEX: 32016Y0810(01)
Language: lt
Date: 2016-06-24 00:00:00
Title: 2016 m. birželio 24 d. Europos sisteminės rizikos valdybos rekomendacija, kuria iš dalies keičiama Rekomendacija ESRV/2015/2 dėl makroprudencinės politikos priemonių tarptautinio poveikio vertinimo ir savanoriško abipusiškumo (ESRV/2016/4)

10.8.2016   
            
            
               LT
            
            
               Europos Sąjungos oficialusis leidinys
            
            
               C 290/1
            
         EUROPOS SISTEMINĖS RIZIKOS VALDYBOS REKOMENDACIJA
   2016 m. birželio 24 d.
   kuria iš dalies keičiama Rekomendacija ESRV/2015/2 dėl makroprudencinės politikos priemonių tarptautinio poveikio vertinimo ir savanoriško abipusiškumo
   (ESRV/2016/4)
   (2016/C 290/01)
   EUROPOS SISTEMINĖS RIZIKOS VALDYBOS BENDROJI VALDYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1), ypač į jo 3 straipsnį ir 16–18 straipsnius,
   atsižvelgdama į 2013 m. birželio 26 d. Europos Parlamento ir Tarybos direktyvą 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (2), ypač į jos 134 straipsnio 4 dalį,
   atsižvelgdama į 2011 m. sausio 20 d. Europos sisteminės rizikos valdybos sprendimą ESRV/2011/1, kuriuo patvirtinamos Europos sisteminės rizikos valdybos darbo tvarkos taisyklės (3), ypač į jo 15 straipsnio 3 dalies e punktą ir 18–20 straipsnius,
   kadangi:
   
               (1)
            
            
               makroprudencinės politikos veiksmingumą ir nuoseklumą užtikrinantys politikos kūrėjai turi tinkamai atsižvelgti į atskirų valstybių narių priimtų makroprudencinės politikos priemonių tarptautinį poveikį ir prireikus priimti tinkamas abipuses makroprudencinės politikos priemones jam suvaldyti;
            
         
               (2)
            
            
               Europos sisteminės rizikos valdybos rekomendacijoje ESRV/2015/2 (4) nustatyta savanoriško abipusiškumo dėl makroprudencinės politikos priemonių sistema turėtų užtikrinti, kad visos vienoje valstybėje narėje aktyvuotos pozicijomis grįstos makroprudencinės politikos priemonės būtų abipusiškai taikomos kitose valstybėse narėse;
            
         
               (3)
            
            
               atsižvelgdama į Eesti Pank prašymą pagal Direktyvos 2013/36/ES 134 straipsnio 4 dalį dėl 1 % sisteminės rizikos rezervo normos, taikytinos visų veiklos leidimus Estijoje turinčių kredito įstaigų vidaus pozicijoms, abipusiškumo, Europos sisteminės rizikos valdybos (ESRV) bendroji valdyba nusprendė įtraukti Estijos priemonę į makroprudencinės politikos priemonių, kurias rekomenduojama abipusiškai taikyti pagal Rekomendaciją ESRV/2015/2, sąrašą;
            
         
               (4)
            
            
               todėl reikėtų atitinkamai iš dalies pakeisti Rekomendaciją ECB/2015/2,
            
         PRIĖMĖ ŠIĄ REKOMENDACIJĄ:
   1 SKIRSNIS
   
      PAKEITIMAI
   
   Gairės ESRV/2015/2 iš dalies keičiamos taip:
   
               1.
            
            
               1 skirsnio C rekomendacijos 1 dalis pakeičiama taip:
               
                           „1.
                        
                        
                           Atitinkamoms institucijoms rekomenduojama abipusiškai taikyti kitų atitinkamų institucijų priimtas makroprudencinės politikos priemones, kurias ESRV rekomendavo abipusiškai taikyti. Rekomenduojama abipusiškai taikyti šias priede išsamiau apibūdintas priemones:
                           Belgija:
                           
                                       —
                                    
                                    
                                       vidaus reitingais pagrįstą metodą taikančių Belgijos kredito įstaigų hipotekos paskolų pozicijoms pagal Reglamento (ES) Nr. 575/2013 458 straipsnio 2 dalies d punkto vi papunktį taikomas 5 procentų papildomas rizikos koeficientas;
                                    
                                 Estija:
                           
                                       —
                                    
                                    
                                       visų veiklos leidimus Estijoje turinčių kredito įstaigų vidaus pozicijoms taikoma 1 procento sisteminės rizikos rezervo norma pagal Direktyvos 2013/36/ES 133 straipsnį.“;
                                    
                                 
                     
         
               2.
            
            
               Priedas papildomas taip:
               „Estija
               
               
                  
                     Visų veiklos leidimus Estijoje turinčių kredito įstaigų vidaus pozicijoms taikoma 1 procento sisteminės rizikos rezervo norma pagal Direktyvos 2013/36/ES 133 straipsnį
                  
               
               I.   Priemonės aprašymas
               
               
                        
                           1.
                        
                        
                           Estijos priemonė yra visų veiklos leidimus Estijoje turinčių kredito įstaigų vidaus pozicijoms taikoma 1 procento sisteminės rizikos rezervo norma pagal Direktyvos 2013/36/ES 133 straipsnį.
                        
                     II.   Abipusiškumas
               
               
                        
                           2.
                        
                        
                           Valstybėms narėms nacionalinėje teisėje įgyvendinus Direktyvos 2013/36/ES 134 straipsnį, atitinkamoms institucijoms rekomenduojama abipusiškai taikyti Estijos priemonę vidaus veiklos leidimus turinčių įstaigų Estijoje esančioms pozicijoms pagal Direktyvos 2013/36/ES 134 straipsnio 1 dalį. Šioje dalyje taikomas C rekomendacijos 3 dalyje nurodytas terminas.
                        
                     
                        
                           3.
                        
                        
                           Jei valstybės narės nacionalinėje teisėje neįgyvendino Direktyvos 2013/36/ES 134 straipsnio, atitinkamoms institucijoms rekomenduojama abipusiškai taikyti Estijos priemonę vidaus veiklos leidimus turinčių įstaigų Estijoje esančioms pozicijoms pagal C rekomendacijos 2 dalį. Atitinkamoms institucijoms rekomenduojama per šešis mėnesius priimti tapačią priemonę.“
                        
                     
         
      Priimta Frankfurte prie Maino 2016 m. birželio 24 d.
      
         
            ESRV Pirmininkas
         
         Mario DRAGHI
      
   
   
      (1)  OL L 331, 2010 12 15, p. 1.
   
      (2)  OL L 176, 2013 6 27, p. 338.
   
      (3)  OL C 58, 2011 2 24, p. 4.
   
      (4)  2015 m. gruodžio 15 d. Europos sisteminės rizikos valdybos rekomendacija ESRV/2015/2 dėl makroprudencinės politikos priemonių tarptautinio poveikio vertinimo ir savanoriško abipusiškumo (OL C 97, 2016 3 12, p 9).